wickkiey/tamil-wikipedia-chunked huggingface dataset:
# ஒரே ஏற்பளவுக் கோடுகள்

**ஒரே ஏற்பளவுக் கோடுகள்** (*ISODOSE CURVES* ) என்பன மாதிரிப் பொருளில் (Phantom) அளவீடுகளை எடுக்கும்போது ஒரே ஏற்பளவு கொண்ட புள்ளிகளை இணைத்து பெறப்படும் கோடுகளாகும். ஒவ்வொரு கதிர் புலத்திற்கும் தனித்தனியாக ஒரே ஏற்பளவுக் கோடுகள் உள்ளன. இவை ஒரே ஏற்பளவு அட்டவணைகள் (Isodose charts) எனப்படும். இவற்றின் துணையுடன் புற்றுத் திசுக்களில் ஏற்பளவினைக் கணிக்கமுடியும். இன்று இக்கோடுகளைப் பெற கதிர்வீச்சு புல ஆய்கருவி (Radiation field analyser ) உள்ளது.
# ஒரே ஏற்பளவுக் கோடுகள்

## ஆதாரங்கள்

- பிஎஆர்சி கட்டுரைகள்.
# விக்கிப்பீடியா:எழுத்துரு மாற்றம்

தமிழ் விக்கிப்பீடியாவில் தற்போது இயல்பிருப்பாக Lohit Tamil எழுத்துரு காட்டப்படுகிறது. இது காண்பதற்கு உவப்பாக இல்லை என்றாலோ வாசிக்க இலகுவாக இல்லாவிட்டாலோ பின்வருமாறு எழுத்துருவை மாற்றலாம்.  
- தளத்தின் இடப்பக்கப் பட்டையின் கீழே "மற்ற மொழிகளில்" என்று பகுதியின் பக்கத்தில் உள்ள பற்சக்கரத்தைச் சொடுக்குங்கள்.
- அடுத்து வரும் பெட்டியில் "Fonts" என்பதைச் சொடுக்கி "தமிழ் க்கு எழுத்துருவை தேர்வு செய்க" என்று உள்ள இடத்தில் Lohit Tamil என்பதற்குப் பதில் System font என்பதைத் தெரிவு செய்யுங்கள். பிறகு, "அமைப்புகளைப் பயன்படுத்து" என்ற பொத்தானை அழுத்துங்கள்.
- உங்களுக்கு ஒரு பயனர் கணக்கு உருவாக்கிக் கொள்வதன் மூலம் பல்வேறு கணினிகளிலும் இதே அமைப்புகளைப் பயன்படுத்த முடியும்.  
இந்த எழுத்துரு மாற்றத்தால் நேரக்கூடிய வசதிக்குறைவுகளுக்கு வருந்துகிறோம். இதைச் சீராக்குவதற்கான முயற்சிகளை எடுத்து வருகிறோம். நன்றி.
# திருமுறை கண்ட புராணம்

**திருமுறை கண்ட புராணம்** என்னும் நூல் 14 ஆம் நூற்றாண்டில் தோன்றியது. இந்த நூலை உமாபதி சிவாசாரியார் செய்தார் என்னும் கருத்து நெடுங்காலமாக நிலவிவருகிறது. இதனைச் சரி என ஏற்பதற்கோ, தவறு எனத் தள்ளுவதற்கோ போதிய சான்றுகள் இல்லை.  
இந்தப் புராணம் 46 பாடல்களைக் கொண்டுள்ளது. திருநரையூரில் பிறந்த நம்பியாண்டார் நம்பி மன்னன் இராசராசன் வேண்டுகோளுக்கு இணங்கித் தில்லைச் சபையின் மேற்குப் பக்கத்தில் காப்பிடப்பட்டிருந்த திருமுறைகளை வெளிப்படுத்தி, இறைவன் கட்டளைப்படி அவற்றிற்குப் பண் வகுத்த வரலாற்றை இந்த நூல் கூறுகிறது.  
இந்த நூலின் கடைசிப் பாடல்
:சீராரும் திருமுறைகள் கண்ட திறப் பார்த்திபனாம்
:ஏராரும் இறைவனையும் எழில் ஆரும் நம்பியையும்
:ஆராத அன்பினுடன் அடிபணிந்து அங்கு அருள் விரவச்
:சோராத காதல் மிகும் திருத்தொண்டர் பதம் துதிப்பாம்.
# மந்திரத்திரையம்

**மந்திரத் திரையம்** (மந்திர திரயம்) என்பது வைணவத்தின் மூன்று மந்திரங்களைக் குறிக்கும். பிள்ளை லோகம் சீயர், தொட்டாசிரியர் ஆகியோர் எழுதிய திருமந்திரார்த்த அரும்பத விளக்கம் என்னும் நூல் முதல் மந்திரத்தை விளக்குகிறது. மந்திரத் திரையத்தை **முமுட்சுகப்படி** என்பர். படி என்னும் சொல் வைணவத்தில் எழுத்தைக் குறிக்கும். மும் உள் சுகம் படி = திருமாலின் மூன்று உள்ளிருப்புகளில் சுகம் பெறும் எழுத்துக்கள் என்று பொருள்படுவது முமுட்சுகப்படி என்னும் தொடர். பிள்ளை உலகாசாரியார் 'முமுக்ஷுப்படி' , தத்வத்ரயம், ஸ்ரீ வசன பூஷணம் என்னும் மூன்று நூல்கள் எழுதியுள்ளார்.
# மந்திரத்திரையம்

## முதல் மந்திரம்

பெரிய திருமந்திரம் எனப் போற்றப்படும் 'ஓம் நமோ நாராயணாய' என்னும் மந்திரம். நாராயணன் ஆசிரியரும், மாணவரும் தானேயாக இருந்து இதனை ஓதினார் என்பர். திருமங்கை ஆழ்வார் இதனை "நலம் தரும் சொல்லை நான் கண்டுகொண்டேன் நாராயணா என்னும் நாமம்" எனப் பாடி மகிழ்கிறார்.
<poem>வாடினேன் வாடிவருந்தினேன் மனத்தால் பெருந்துயரிடும்பையில் பிறந்து,
கூடினேன் கூடியிளையவர்த்தம்மோடு அவர்த்தரும் கலவியேகருதி,
ஓடினேன் ஓடியுய்வதோர்ப் பொருளால் உணர்வெனும் பெரும் பதம் திரிந்து,
நாடினேன் நாடி நான் கண்டுகொண்டேன் நாராயணா வென்னும் நாமம்.(நாலாயிர திவ்வியப் பிரபந்தம் 948)</poem>
# மந்திரத்திரையம்

## இரண்டாம் மந்திரம்

இது 'துவய' மந்திரம் எனப்படும். பாற்கடலில் பள்ளிகொண்டிருக்கும் ஸ்ரீமன் நாராயணன் சொல்ல அவரது நெஞ்சில் குடிகொண்டுள்ள திருமகள் கேட்டார். பகவானே அடைவிக்கிறவன் , அடையத் தக்கவன் என்று சொல்லி நெறிவாசலைக் காட்டினான்.
# மந்திரத்திரையம்

## மூன்றாம் மந்திரம்

கண்ணனையே சரண்டையும் நினைவு மந்திரம் இது. இதனைக் கண்ணன் சொல்ல அருச்சுணன் கேட்டான். திருமழிசை ஆழ்வார் இதனை இவ்வாறு பாடுகிறார்.  
<poem>இரந்து உரைப்பது உண்டு வாழி ஏமம் நீர் திறத்தமா,
வரர் தரும் திருக் குறிப்பில் வைத்ததாகில் மன்னுசீர்,
பரந்தசிந்தை ஒன்றி நின்று நின்ன பாத பங்கயம்,
நிரந்தரம் நினைப்பதாக நீ நினைக்க வேண்டுமே.(நாலாயிர திவ்வியப் பிரபந்தம் 852)</poem>  
<poem>கருத்த மனம் ஒன்றும் வேண்டா,
கண்ணன் அல்லால் தெய்வம் இல்லை (நம்மாழ்வார்)
கண்ணன் கழல் இணை
நண்ணும் மனமுடையீர்
எண்ணும் திருநாமம்
திண்ணம் நாரணமே (நம்மாழ்வார்)</poem>
# பெர்சே பேரணிகள்

**பெர்சே பேரணிகள்** மலேசிய எதிர்க்கட்சிகளும் அரசு சார்பற்ற அமைப்புகளும் இணைந்து நாட்டின் தேர்தல் முறைமையை சீர்திருத்துவதற்காக நடத்திய பேரணிகளைக் குறிக்கிறது. பெர்சே என்பதற்கு மலாய் மொழியில் "தூய்மை" எனப் பொருள்படுவதாகும். குறிப்பாக இந்தக் கூட்டணி கோரும் சீர்திருத்தங்கள்:  
- அழியா மை பயன்படுத்தி ஒருவர் ஒரு வாக்கு மட்டுமே இடுமாறு செய்தல்.
- வாக்காளர் பட்டியலை மீளாய்வு செய்து இறந்தவர்களையும் செல்லாத தரவுகளையும் நீக்குதல்.
- தவறாகப் பயன்படுத்துதல் எளிதாக இருப்பதால் அஞ்சல் வாக்குகள் நீக்கப்பட வேண்டும்.
- மிக முக்கியமாக அனைத்து வேட்பாளர்களுக்கும் அரசியல் கட்சிகளுக்கும் அச்சு மற்றும் ஒளிபரப்பு ஊடகங்களில் சமமான வாய்ப்பளித்தல்  
இதன் தற்போதைய தலைவராக முன்னாள் வழக்கறிஞர் கழக தலைவர் அம்பிகா சீனிவாசன் இயங்கி வருகிறார்.
# பெர்சே பேரணிகள்

## பெர்சே 1.0

பெர்சே 1.0 பேரணி, மலேசிய நாடாளுமன்ற வளாகத்தில் 2006 ஆம் ஆண்டு, நவம்பர் 23 ஆம் திகதி நடைபெற்றது. அந்தப் பேரணிக்கு டத்தோ ஸ்ரீ டாக்டர் வான் அசிசா வான் இஸ்மாயில், சிவராசா ராசய்யா, லிம் குவான் எங், திரேசா கோக், எஸ். அருட்செல்வன், சையட் ஷாரிர், மரியா சின், யாப் சுவீ செங் போன்றவர்கள் முக்கியத் தலைவர்களாகத் தலைமை தாங்கினார்கள்.
# பெர்சே பேரணிகள்

## பெர்சே 2.0

நவம்பர் 10, 2007 இல், பெர்சே ஒரு பேரணியை கோலாலம்பூரின் டாத்தாரான் மெர்டெக்கா எனும் விடுதலை சதுக்கத்திலும், இஸ்தானா நெகாரா எனும் தேசிய அரண்மனையிலும் அனுமதியின்றி நடத்தியது. ஏறக்குறைய 50,000 பேர் அந்தப் பேரணியில் கலந்து கொண்டனர். இதற்கு அம்பிகா சீனிவாசன் தலைமை தாங்கினார். இந்தப் பேரணியில் அண்டிரூ சியூ, கா. ஆறுமுகம், பாருக் மூசா, மரியா சின், ஹாரிஸ் இப்ராஹிம், வோங் சின் ஹுவாட், ரிச்சர்ட் இயோ, சாயிட் காமாருடின் போன்றவர்கள் முக்கியப் பங்கு வகித்தனர். இந்தச் சட்ட விரோதப் பேரணியில் கலந்து கொண்டவர்களை, மலேசியக் காவல் துறையினர் கண்ணீர்ப் புகைக் குண்டுகளை வீசி விரட்டி அடித்தனர். இரு பெண்கள் உட்பட 15 பேர் கைது செய்யப்பட்டனர்.
# பெர்சே பேரணிகள்

## சூலை 9, 2011

தனது முதல் பேரணியை அடுத்து தேர்தல் ஆணையராக இருந்த அப்துல் ரசீத் அப்துல் ரகுமானின் பதவியை அரசு நீட்டித்தால் மீண்டும் தெருப்போராட்டங்களில் ஈடுபடுவோமென பெர்சி அறிவித்தது. நவம்பர் 20, 2007 அன்று பிரதமரின் துறை அமைச்சர் நசிரி அசீஸ் தேர்தல் ஆணைய உறுப்பினர்களின் ஓய்வு வயதை 65இலிருந்து 66ஆக மாற்றும் அரசியலமைப்பு திருத்தம் சட்டவரைவை கொண்டு வந்தார். இதனை நாடாளுமன்றம் திசம்பர் 11 அன்று நிறைவேற்றியது.  
இதனால் 2012ஆம் ஆண்டில் நடைபெறவுள்ள மலேசிய தேசியத் தேர்தல்களுக்கு முன்னதாக பெர்சி தனது தெருப் போராட்டத்தை சூலை 9, 2011க்கு திட்டமிட்டது. இந்தத் திட்டங்களை அரசு மற்றும் அரசு சார்பு அமைப்புகள் கடுமையாக விமர்சித்தன; இந்த நிகழ்வுக்கு முன்னதாகவே பல பெர்சி ஆதரவாளர்கள் கைது செய்யப்பட்டனர். மன்னருடன் இது குறித்து உரையாட அனுமதி கிடைத்த பின்னர், பெர்சி தெருக்களில் பேரணி நடத்துவதற்கு மாற்றாக உள்ளரங்கம் ஒன்றில் நடத்த சூலை 5, 2011 அன்று உடன்பட்டது.  
மெர்டெகா விளையாட்டரங்கத்தில் நடந்த பேரணியில் 10,000க்கும் மேற்பட்ட மக்கள் கலந்து கொண்டனர். ஆயினும் இவர்கள் விளையாட்டரங்கினுள் கூட காவல்துறையினர் அனுமதிக்கவில்லை. பல பெர்சி மற்றும் எதிர்கட்சித் தலைவர்கள், அம்பிகா உட்பட, கைது செய்யப்பட்டனர். காவல்துறையினர் 1400க்கும் கூடுதலானவர்களை கைது செய்துள்ளது.
# பெர்சே பேரணிகள்

## பெர்சே 3.0

பெர்சே 3.0 பேரணி 2012ஆம் ஆண்டு ஏப்ரல் 28 ஆம் தேதி நடைபெற்றது. இது ஒரு குந்தியிருப்பு போராட்டம் ஆகும். 250,000 பேர் கலந்து கொண்டனர். மக்களின் உணர்வுகளுக்கு மதிப்பளிக்க வேண்டும் என்று அந்த நிகழ்ச்சி நடைபெற்றது. பொது மக்கள் அம்பிகா சீனிவாசன் தலைமையில் அணிவகுத்து நின்றனர்.
# அகழ்ப்போர்

**அகழ்ப்போர்** (*Battle of Trench*, அல்லது *Battle of the Confederates*) என்பது கிபி 627 ஆம் ஆண்டு (ஹிஜ்ரி 5) மதீனா நகர முஸ்லிம்கள் மீது அன்றைய யூதர்கள் உள்பட அனைத்து அரபுக் குலத்தாரும் ஒன்று திரண்டு வந்து தொடுத்த போர். அப்போது நகருக்குள் எதிரிகளை நுழைய விடாமல் தடுப்பதற்காக மதீனாவைச் சுற்றிலும் அகழ் ஒன்று தோண்டப்பட்டது. இதனாலேயே அது அகழ்ப்போர் என வழங்கப்படலாயிற்று. யூதர்களுடன் கைகோர்த்துக்கொண்டு அனைத்து அரபுக் குலத்தாரும் அணிதிரண்டு வந்ததால் அல்-அஹ்சாப் (கூட்டுப்படை) போர் என்றும் வழங்கப்படுகிறது.  
கூட்டுப்படையில் ஏறத்தாழ 10,000 ஆண்கள் பங்குபற்றினர். இவர்களுடன் 600 குதிரைகள், சில ஒட்டகங்கள் பங்குபற்றின. இவர்களை எதிர்த்து 3,000 மதீனாக்கள் பங்குபற்றினர். கிபி 627 ஆம் ஆண்டு மார்ச் 31 இல் போர் ஆரம்பமானது.
# ஜிஸ்யா

இசுலாமியச் சட்டத்தில், **ஜிசியா வரி** (*jizya* அல்லது *jizyah* ) என்பது இசுலாமிய அரசின் கீழ் வாழ்ந்த முஸ்லிமல்லாத குடிமக்கள் மீது விதிக்கப்பட்ட வரியைக் குறிக்கும் அரபுச் சொல் ஆகும். இவ்விதம் வரி செலுத்திய முஸ்லிமல்லா ஒருவர் இசுலாமிய அரசின் கீழ் பாதுகாப்புப் பெற்று ஏனைய முஸ்லிம் குடிகளுக்குள்ள அனைத்து உரிமைகளும் பெறுவார். ஆனால், ஜிஸ்யா வழங்கிடும் ஒருவர் போர்களில் பங்கேற்க வேண்டியதில்லை. அதனால் அவர்கள் அமைதியாக வாழவும் முன்னேறவும் வழியேற்பட்டது. இந்த வரியைப் பெண்களும், ஏழைகளும், சிறார்களும் செலுத்த வேண்டியதில்லை. ஜிஸ்யா வரி செலுத்தியவர், நாட்டைப் பாதுகாக்கப் போர்ப்படையில் சேர்ந்து பணியாற்றினால், அவர் ஜிஸ்யா செலுத்த வேண்டியதில்லை. இந்த வரியைக் காப்புவரி என்றும் வழங்குவர்.  
- இஸ்லாமிய நாட்டில் வாழும் இஸ்லாமியர்கள் அல்லாத மக்களைப் பாதுகாக்க அந்த மக்கள் `கிலாஃபத்' தலைவரிடம் செலுத்தும் வரியான `ஜிஸியா' வரியைச் செலுத்தவோ அல்லது நாட்டைவிட்டு வெளியேறவோ முடிவு செய்ய வேண்டும். விதிக்கப்பட்ட கெடு நாளுக்குப் பிறகு இதில் எந்த முடிவையும் தேர்வு செய்யவில்லையெனில், அவர்கள் எங்கள் வாளுக்கு இரையாக நேரிடும் என்று தெரிவிக்கப்பட்டுள்ளது.
- தற்போது இராக்கிலும் சாமிலும் இஸ்லாமிய அரசு இயக்கத்தினர் தங்கள் பிடித்து வைத்துள்ள ஈராக் நாட்டின் பகுதிகளில் வாழும் இசுலாமியர் அல்லாதவர்களிடமிருந்து மீண்டும் ஜிஸ்யா வரியை வசூலிக்கின்றனர்.
# நினைப்பதும் நடப்பதும் (நூல்)

**நினைப்பதும் நடப்பதும்** என்னும் நூல் சுகி. சிவம் என்பவரால் சமயச்சீர்திருத்த நோக்கில் எழுதப்பட்ட 40 கட்டுரைகளின் தொகுப்பாகும். “மதத்தின் பெயரால் நடக்கும் மடத்தனத்தை எதிர்க்கிறேன். மதங்களின் பகைமையை எதிர்த்து முடிவுகட்ட நினைக்கிறேன். ‘தமிழ் தெய்வ மொழி அல்ல’ என்பவர்களின் மண்டையில் குட்டி இருக்கிறேன். சமயப் பிரச்சாரம் என்ற பெயரில் உளறுபவர்களை வாய்மூட வைத்திருக்கிறேன். வீட்டில் இருந்து வெளியேறி ஆசிரமங்களுக்குப் போய்விட்டால் ஆன்மிகவாதியாகி விடலாம் என்று ஏமாறுகிற (ஏமாற்றுகிற) அசடுகளை நன்றாக அடையாளம் காட்டி இருக்கிறேன். ‘மதம் வேறு, ஆன்மிகம் வேறு’ என்று ஓங்கி உரைத்திருக்கிறேன். சில நேரம் புரட்சி, சில நேரம் மலர்ச்சி, சில நேரம் வளர்ச்சி, சில நேரம் பயிற்சி என்று புத்தகம் முழுவதும் விதவிதமான விஷயங்களை விதைத்திருக்கிறேன். என் பேனா முனை, ஒரு சிற்பியின் உளிபோல மேலான தனிமனிதனைச் செதுக்கவும் புதியதோர் உலகம் புதுக்கவும் எழுதுகிறது என்பதனை என் எல்லாப் புத்தகங்களையும் போல இந்தப் புத்தகமும் நிரூபிக்கும். கருமலை மீது ஜொலிக்கும் கார்த்திகை தீபம் போல காகிதமலை மீது வைத்த கருத்து தீபமே இந்நூல்” என இந்நூலைப் பற்றி அதன் பின்னட்டையில் சுகி. சிவம் அறிமுகம் செய்கிறார்.
# நினைப்பதும் நடப்பதும் (நூல்)

## காணிக்கை

“காவியுடைக் காரல் மார்க்ஸ், திரும்பி வந்த திருவள்ளுவர். பட்டி மண்டபங்களைப் பதவி உயர்த்தி பல்கலைக் கழகப் பட்டறையாக்கிய பேச்சுலக பாரதி – என் சிந்தனைகளின் செவிலித்தாய் தவத்திரு குன்றக்குடி அடிகளாரின் தமிழ் சமூக அக்கறைக்கு இந்நூல் சமர்ப்பணம்” என்னும் உரையோடு இந்நூல் குன்றக்குடி ஆதினம் தெய்வசிகாமணி அடிகளாரின் தமிழ்ச் சமூக அக்கறைக்கு காணிக்கை ஆக்கப்பட்டு இருக்கிறது.
# நினைப்பதும் நடப்பதும் (நூல்)

## உள்ளடக்கம்

1. என்னுரை
1. நினைப்பதும் நடப்பதும்!
1. உண்மையான ப்ரசாதம் எது?
1. ஆதார தர்மம் என்ன?
1. வார்த்தைகள் பலகீனமானவை
1. உயர உயரப் போனாலும்
1. பிரார்த்தனை என்றால்…?
1. எந்தக் கல் … நல்ல கல்?
1. கடவுளா? கட்சித் தலைவரா?
1. வித்தியாசமான வேண்டுதல்கள்!
1. பலசாலிகள் கொக்கரிப்பதில்லை!
1. நமக்கு எப்போது ஞானம் வரும்?
1. யாருமிக்க பயமேன்?
1. மரணம் முற்றுப்புள்ளி அல்ல
1. சர்வ லோகோ சுகினோ பவந்து
1. அம்மையா? அப்பனா? அம்மையப்பனா?
1. ஆன்மிக அசடுகள்
1. எது பொய்? எது மெய்?
1. கட்சி மாறாதே! கடவுளை மாற்றாதே!
1. முன்னாள் முதல்வரா? எந்நாளும் முதல்வரா?
1. வரலாமா? வேண்டாமா?
1. நிஜமான தீபாவளி
1. காலத்தைப் போற்றுவோம்
1. காலமா? காலண்டரா?
1. தமிழர் திருநாள்… இந்தியர் பெருநாள்!
1. தீயே.. உனக்கு வணக்கம்!
1. பிறருக்கு உதவலாமா?
1. மனைவி அமைவதெல்லாம்
1. புண்படுத்தாதே! பண்படுத்து!
1. வேங்கடம் என்ன? வைகுந்தம் என்ன?
1. உயர்வென்ன? தாழ்வென்ன?
1. இரவல் ஆத்திகர்கள்
1. அறிவு முக்கியமா? அன்பு முக்கியமா?
1. இந்து – இஸ்லாம் சகோதரத்வம்!
1. கடவுளும் கத்தரிக்காயும்
1. வாழ்தல் ஒரு வழிபாடு
1. மார்தட்டும் மடையர்கள்
1. நான் ஒரு பாரத புத்ரன் (கிறித்துவ மதம் பற்றிய என் அனுபவங்கள்)
1. இரண்டு பிச்சைக்காரர்கள்
1. கொலை செய்யப்பட்ட கோயில்கள்
1. சொப்பனம் தானோ!
# இந்த நாள் இனிய நாள் – முதல் தொகுதி (நூல்)

**இந்த நாள் இனிய நாள்** – ***முதல் தொகுதி*** என்னும் நூல் சுகி. சிவம் சன் தொலைக்காட்சியில் இந்த நாள் இனிய நாள் என்னும் தலைப்பில் கிழமைதோறும் சனியும் ஞாயிறும் ஆற்றிய சொற்பொழிவுத் தொடரில் இருந்து தேர்ந்தெடுக்கப்பட்ட 24 சொற்பொழிவுகளின் தொகுப்பு ஆகும்.
# இந்த நாள் இனிய நாள் – முதல் தொகுதி (நூல்)

## காணிக்கை

இந்நூல் சுகி. சிவத்துக்குத் தந்தையும் எழுத்தாளராகவும் பேச்சாளராகவும் விளங்கிய அரசு அலுவலர் சுகி. சுப்பிரமணியத்துக்கு காணிக்கை ஆக்கப்பட்டு இருக்கிறது.
# இந்த நாள் இனிய நாள் – முதல் தொகுதி (நூல்)

## உள்ளடக்கம்

1. முன்னுரை
1. பதிப்புரை
1. உயிர்களிடத்தில் அன்பு வேண்டும்
1. உடம்பே கோயில் உணவே அமுதம்
1. ரசித்து வாழ வேண்டும்
1. இரட்டை அர்த்த வசனங்கள்
1. ஒலியும் எலியும்
1. உங்கள் வீட்டுப் பிள்ளை
1. பேசத் தெரிந்தால் பேசுங்கள்
1. மறையக் கூடாத மனித நேயம்
1. பசியா? பக்தியா?
1. கடவுள் செய்த ஏற்பாடு
1. ஒரு யோசனை சொல்லட்டுமா?
1. பொய் சொல்லக் கூடாது தாத்தா
1. தினம் தோறும் ஒரு யாகம்!
1. கெட்டதைக் கேட்காதே!
1. யோசியுங்கள், திட்டமிடுங்கள், வெற்றி பெறுங்கள்!
1. பிரச்சினை தீர என்ன வழி?
1. சாப்பிட்டுக் கொண்டே இளைப்பது எப்படி?
1. சொல்லச் சொல்ல…
1. அரசாளும் தகுதி யாருக்கு?
1. ஆளுக்கொரு நியாயம்
1. திறமைசாலிகளா? தேச விரோதிகளா?
1. மாமிச மலர்கள்
1. வைத்தியம் மீது பைத்தியம்
1. சோம்பல் மிகக் கெடுதி பாப்பா
# குருவிக்கரம்பை வேலு

**குருவிக்கரம்பை வேலு** (நவம்பர் 26, 1930 - மார்ச் 3, 2010) சுயமரியாதை இயக்கத் தலைவர்களில் ஒருவர். தீவிர நாத்திகர். குத்தூசி குருசாமி வாழ்க்கை வரலாற்றை எழுதியவர். சிந்து முதல் குமரி வரை, இதுதான் வேதம், இவர் தான் புத்தர், நாத்திகம் பேசும் சூத்திரச்சியே ஆகிய நூல்களையும் இன்னும் பல நூல்களையும் எழுதியவர். இவர் 3-3-2010ல் இறந்தார். இவரது உடல் 4-3-2010 அன்று சென்னை ராமச்சந்திரா மருத்துவக் கல்லூரி மருத்துவமனையில்( மருத்துவக் கல்லூரி மாணவர்களின் ஆய்வுப் பணிக்காக) அவருடைய குடும்பத்தினரால் ஒப்படைக்கப்பட்டது.
# திருமுறைத் திரட்டு

மூவர் தேவாரப் பாடல்களை 'அடங்கன்முறை' என்பர். **திருமுறை** எனவும் சிறப்பு வகையால் இதனை வழங்குவர். இந்தத் திருமுறைப் பாடல்களிலிருந்து சில பாடல்களைத் தெரிந்தெடுத்துத் தொகுத்துத் **திருமுறைத் திரட்டு** என்னும் பெயரில் வெளியிட்டுள்ளனர். இப்படி வெளிவந்த திரட்டுகளில் குறிப்பிடத் தக்கவை இரண்டு. முதலாவது திரட்டு உமாபதி சிவாசாரியர் திரட்டியது. மற்றொன்று 'அகத்தியர் திரட்டு' என்னும் பெயருடன் வெளிவந்துள்ளது.  
முதலாவது திருமுறைத் திரட்டு 99 திருப்பாசுரங்களைக் கொண்டது. இதில் சம்பந்தர் பாடல்கள் 26, அப்பர் பாடல்கள் 63, சுந்தரர் பாடல்கள் 10 தொகுக்கப்பட்டிள்ளன.
# களுவாஞ்சிக்குடி

**களுவாஞ்சிக்குடி** இலங்கையின் கிழக்கு மாகாணத்தில் அமைந்துள்ள ஒரு நகரம். மட்டக்களப்பு நகரில் இருந்து தென்கிழக்கில் 27 கி.மீ. தூரத்தில் உள்ளது. களுவாஞ்சிக்குடிப் பிரதேசத்தில் களுவாஞ்சிக்குடி தெற்கு, களுவாஞ்சிக்குடி வடக்கு, களுவாஞ்சிக்குடி வடக்கு 1 என 3 கிராம சேவையாளர் பிரிவுகள் காணப்படுகின்றன. இங்குள்ள மொத்த குடும்பங்களின் எண்ணிக்கை 1,814 ஆகும். களுவாஞ்சிக்குடிப் பிரதேசத்திற்கான அஞ்சல் குறியீட்டு இலக்கம் 32000 ஆகும்.
# களுவாஞ்சிக்குடி

## வரலாறு

மாகோன் காலத்தில் மட்டக்களப்பில் இருந்த ஏழு குடிகளுள் ஒன்றாகிய கவுத்தன்குடி இங்கு குடியேறியதாக மட்டக்களப்புத் தமிழகம் குறிப்பிடுகின்றது.
# வாகரை

**வாகரை** மட்டக்களப்புக்கு தென்மேற்கில் 65 கி.மி. அமைந்துள்ள இடமாகும். தமிழர்கள் அதிகம் காணப்படும் இது கோறளைப் பற்று வடக்கு பிரதேச செயலாளர் பிரிவுக்கு உட்பட்டது. கிட்டத்தட்ட 21,000 பேர் வசிக்கின்றனர். இங்குள்ளோர் மீன்பிடி மற்றும் விவசாயம் செய்பவர்களாவர்.
# வாகரை

## ஈழப் போர்

வாகரை தமிழீழ விடுதலைப் புலிகளுக்கு தந்திரோபாயமிக்க இடமாக விளங்கியது. 1985 இலிருந்து இப்பகுதி பாரிய சண்டைக்களமாகவும் அரச படைகள், இந்தியப்படைகள், விடுதலைப் புலிகள் என மாறிமாறி கைப்பற்றிக் கொள்ளும் இடமாகவும் இருந்து வந்தது. 2007 இல் விடுதலைப் புலிகள் சிறீலங்கா இராணுவத்தால் தோற்கடிக்கப்பட்டு வெளியேறினர்.
# வாகரை

## இதனையும் பார்க்கக

- வாகரை குண்டுத்தாக்குதல்
- கஞ்சிகுடிச்சாறு
# வெல்லாவெளி

**வெல்லாவெளி** மட்டக்களப்பிலிருந்து தெற்கில் 30 கி.மி. தூரத்தில் அமைந்துள்ளது. வெல்லாவெளி 5 கிராமங்கள் 1155 சனத்தொகையுடன் காணப்படுகின்றது. இப்பகுதி ஆரம்பகால குடியிருப்புப் பகுதிகளில் ஒன்றாகும். இங்கு ஆரம்ப கால பிராமிச் சாசனங்களும், வாழ்விட தடயங்களும், பெருங்கற் பண்பாட்டுச் சின்னங்களும் காணப்படுகின்றன.
# வெல்லாவெளி

## இதனையும் பார்க்க

- வெல்லாவெளிப் பிராமிச் சாசனங்கள்
# கிரான்

"கிரான்", மட்டக்களப்பு நகரத்தின் வடமேற்கே, 26 கி.மி தொலைவில் அமைந்துள்ளது. கிரான் கிழக்கு, கிரான் மேற்கு என இந்துக்களைப் பெரும்பான்மையாகக் கொண்ட இரண்டு கிராம சேவகர் பிரிவுகள் காணப்படுகின்றன. இக்கிராமத்தில் கிறிஸ்தவர்களும் உள்ளனர். இக்கிராமத்தின் வடக்கே "கும்புறுமூலை" யும் தெற்கே "கோரகல்லிமடு" வும் அமைந்துள்ளன. சனத்தொகை 5,200 ஆகும்.
# ஒரு கணத்தின் பிரிவினை

கணிதத்தில் **ஒரு கணத்தின் பிரிவினை** (*partition of a set*) என்பது அக்கணத்தை ஒன்றுக்கொன்று மேற்படிதல் இல்லாத வெற்றில்லா சிறுசிறு உட்கணங்களாகப் பிரிப்பதாகும். இவ்வாறு பிரிக்கப்பட்ட உட்கணங்கள் அனைத்தையும் ஒன்று சேர்த்தால் மூலகணமானது கிடைக்கும். மேலும் அச் சிறு உட்கணங்கள் அனைத்தும் ஒன்றுக்கொன்று பொது உறுப்புகள் இல்லாதவையாகவும் இருக்கும்.
# ஒரு கணத்தின் பிரிவினை

## வரையறை

*X* என்ற கணத்தின் பிரிவினை என்பது *X* இன் ஒவ்வொரு உறுப்பு *x* ம் ஒரேயொரு உட்கணத்தில் மட்டும் உள்ளவாறு பிரிக்கப்பட்ட *X* இன் வெற்றில்லா உட்கணங்களின் கணமாகும்.  
பின்வரும் நிபந்தனைகளை நிறைவு செய்தால், செய்தால் மட்டுமே *P* என்ற கணம் *X* இன் பிரிவினையாக இருக்க முடியும்:
1. *P* இன் உறுப்புகளில் எதுவும் வெற்றுக் கணம் இல்லை.
1. *P* கணத்திலுள்ள உறுப்பு கணங்களின் ஒன்றிப்பு, *X* கணமாகும்.
1. *P* கணத்திலுள்ள உறுப்பு கணங்களில் எந்த இரு கணங்களின் வெட்டும் வெற்றுக் கணம்.  
கணிதக் குறியீட்டில் இந்நிபந்தனைகள்:
1. <math>\varnothing \notin P</math>
1. <math>\bigcup P = X</math>
1. <math>(A \in P \land B\in P \land A \neq B) \Rightarrow A \cap B = \varnothing</math>  
இங்கு <math>\varnothing</math> -வெற்றுக் கணம்.  
*P* இன் உறுப்புகள் பிரிவினையின் *தொகுதிகள்*, *பகுதிகள்* அல்லது *சிற்றறைகள்* என அழைக்கப்படுகின்றன. *P* இன் தரம் |*X*| &minus; |*P*| (*X* முடிவுறு கணமாக இருந்தால்).
# ஒரு கணத்தின் பிரிவினை

## எடுத்துக்காட்டுகள்

- ஒவ்வொரு ஓருறுப்பு கணத்திற்கும் ஒரேயொரு பிரிவினைதான் உண்டு.
: கணம் {*x*} இன் ஒரேயொரு பிரிவினை { {*x*} }.  
- வெற்றில்லா கணம் *X* இற்கு, *P* = {*X*} என்பது *X* இன் மிகஎளிய பிரிவினையாகும் (*trivial partition*).
- *U* கணத்தின் ஒரு வெற்றற்ற தகு உட்கணம் *A* மற்றும் அதன் நிரப்பு கணம் இரண்டும் ({*A*, *U*&minus;*A*}) *U* இன் பிரிவினையாக அமையும்.
- { 1, 2, 3 } கணத்திற்கு 5 பிரிவினைகள் உண்டு:
- { {1}, {2}, {3} }. இதனை 1|2|3 எனவும் எழுதலாம்.
- { {1, 2}, {3} }, அல்லது 12|3.
- { {1, 3}, {2} }, அல்லது 13|2.
- { {1}, {2, 3} }, அல்லது 1|23.
- { {1, 2, 3} }, அல்லது 123
- பின்வருபவை { 1, 2, 3 } கணத்தின் பிரிவினைகள் அல்ல:
- { {}, {1, 3}, {2} } (இதில் ஒரு உறுப்பு வெற்றுக் கணமாக இருப்பதால்)
- { {1, 2}, {2, 3} } ( 2, ஒன்றுக்கு மேற்பட்ட பகுதிகளில் உள்ளதால்)
- { {1}, {2} } (எந்தவொரு பகுதியிலும் 3 இல்லாததால்).
# ஒரு கணத்தின் பிரிவினை

## பிரிவினையும் சமான உறவும்

கணம் *X* இல் வரையறுக்கப்பட்ட சமான உறவைப் பொறுத்த சமானப் பகுதிகளின் கணம் *X* பிரிவினையாக அமையும். மறுதலையாக *P* of *X* இன் ஒரு பிரிவு *P* லிருந்து *X* இல் ஒரு சமான உறவை வரையறுக்கலாம்:
:*x* , *y* ஆகிய இரண்டு உறுப்புகள் *P* இன் ஒரே பகுதியில் அமைந்தால் . எனவே சமான உறவு மற்றும் பிரிவினை என்ற இரண்டு கருத்துக்களும் சமானமானவை.
# மங்கலான பெட்டி

ஒளிப்படத்துறையில் **மங்கலான பெட்டி** (*matte box*) ஆனது மிகவும் பயன்படுத்தப்படுகிறது. ஒளிப்படக்கருவியினுள் வரும் தேவையற்ற சூரிய ஒளிக்கற்றைகள் அல்லது செயற்கை ஒளிக்கற்றைகளைத் தடுப்பதற்காக இது பயன்படுகிறது. மங்கலான பெட்டி லென்சின் முற்பாகத்தினுள் பொருத்தப்படும். இக்கருவியில் காணப்படும் கதவுகள் போன்ற திறந்து மூடக்கூடிய பகுதி மூலமாக ஒளி உட்செல்லும் அளவைக் கட்டுப்படுத்தலாம்.
# மனிதனும் தெய்வமாகலாம் (நூல்)

**மனிதனும் தெய்வமாகலாம்** என்னும் நூல் சுகி. சிவம் என்பவரால் எழுதப்பட்ட 33 கட்டுரைகளின் தொகுப்பாகும். இக்கட்டுரைகள் தேவியின் பெண்மணி என்னும் இதழில் தொடராக வெளிவந்தவை. கட்டுரைகளுக்குப் பொருத்தமாக அவ்விதழில் வரையப்பட்ட ஓவியங்கள் அனைத்தும் இந்நூலில் பயன்படுத்தப்பட்டு இருப்பது இந்நூலின் சிறப்பாகும். இந்நூல் மூன்று பிரிவாக உள்ளது. உணர்ச்சி வசப்படும் மனிதன் விலங்கு. அவன் தன்னை வென்றால் தெய்வம் என்று இலக்கிய இதிகாசங்களை மையப்படுத்தி முன்பகுதி அமைந்துள்ளது. அடுத்து பகவத் கீதை கூறும், மனிதன் தெய்வமாகும் இரகசியங்களை அடையாளம் காட்டி உள்ளேன். தெய்வ சம்பத் எவை! அசுர சம்பத் எவை என்கிற கீதையின் கோட்பாட்டை மையப்படுத்தி மனிதன் தெய்வமாக முடியும் என்று புலப்படுத்தி இரண்டாம் பகுதி அமைந்துள்ளது. மூன்றாவது பிரிவில் யோக சாத்திரங்களில் கூறப்படும்குண்டலினி, துரியம் எய்தும்போது மனிதன் கடவுளாகிறான் என்பதை மிகமிக எளிமையாக, விஞ்ஞானப்பூர்வமாக விளக்கப்பட்டு உள்ளது.
# மனிதனும் தெய்வமாகலாம் (நூல்)

## உள்ளடக்கம்

1. என்னுரை
# மனிதனும் தெய்வமாகலாம் (நூல்)

## உள்ளடக்கம்

### பகுதி 1: இலக்கிய இதிகாசங்களின் பாதையில் மனிதனும் தெய்வமாகலாம்

1. மனிதனும் தெய்வமாகலாம்
1. நேற்று வரை நீ மனிதன்; இன்று முதல் நீ புனிதன்
1. யார் தேவர்? யார் அசுரர்?
1. ஆபத்து இல்லாத அளவுகோல்கள்
1. மனம் என்னும் குரங்கு
1. சிலையும் நான்; சிற்பியும் நான்
1. நரக அசுரனும் சொர்க்க தேவனும்
1. இறந்த காலத்தில் விலங்கு; எதிர்காலத்தில் தெய்வம்
1. தேவ தூதனும் பாவ தூதனும்
1. கட்டுப்பாடு என்பது கடவுளின் பாஷை!
1. மனித மனமா? யுத்த களமா?
# மனிதனும் தெய்வமாகலாம் (நூல்)

## உள்ளடக்கம்

### பகுதி 2: கீதையின் பாதையில் மனிதனும் தெய்வமாகலாம்

1. அச்சம் இன்மையே அமரத் தன்மை
1. இறைநிலைக்கான இரண்டாவது படி!
1. ஞானமும் தானமும்
1. வாத்து மடையர்களும் ஞான அன்னங்களும்
1. பாவம் நீக்கும் தேவகுணங்கள்
1. கோபம் கொடுத்த பாவம்
1. அங்குசம் ஒன்று யானைகள் ஐந்து
1. உயிர்கள் இடத்தில் அன்பு வேண்டும்
1. அமைதி, பொறுமை, ஆனந்தம்!
1. ஆன்மீக அசுரர்கள்
1. சுகம்… சுகம் இல்லை சோகம்! சோகம்!
1. மன்னிப்போம் மறப்போம்!
1. பொம்மையா…? உண்மையா…?
1. பெறுப்பற்ற விலங்குகள்! பொறுப்பேற்ற தெய்வங்கள்!
1. விஞ்ஞானம் விளக்கும் விலங்கு மனிதர்கள்
# மனிதனும் தெய்வமாகலாம் (நூல்)

## உள்ளடக்கம்

### பகுதி 3: யோக நெறியில் மனிதனும் தெய்வமாகலாம்

1. ஓரறிவு முதல் ஆறறிவு வரை
1. ஏழு பிறவியும் ஒரு துறவியும்
1. ஆறாதாரம் - மூலாதாரம்
1. தின்னப் பிறந்தவர்கள்
1. நான் நான் என்று ஏன் மார்தட்டுகிறோம்
1. மனிதனின் விழிப்புநிலை…!
1. கடவுள்நிலையின் கடைசிப் படி
# ஏமாற்றாதே, ஏமாறாதே…! (நூல்)

**ஏமாறாதே, ஏமாற்றாதே…!** என்னும் நூல் சுகி. சிவம் என்பவர் காலைக்கதிர், சக்தி விகடன் ஆகிய இதழ்களில் எழுதிய 33 கட்டுரைகளின் தொகுப்பு ஆகும். சமயம் குறித்தும் சந்நியாசிகள் குறித்தும் சமயவாதிகள் குறித்தும் தனக்குள்ள பார்வைகளை சுகி. சிவம் இக்கட்டுரைகளில் எழுதியிருக்கிறார்.
# ஏமாற்றாதே, ஏமாறாதே…! (நூல்)

## உள்ளடக்கம்

1. முன்னுரை
1. பதிப்புரை
1. சாமியார்கள் சந்தித்தால்
1. மதநிலை பாதிக்கப்பட்டவர்கள்
1. ஏமாற்றாதே… ஏமாறாதே…!
1. இரண்டும் கெட்டானா? இரண்டும் உள்ளானா?
1. ஆத்திகனா? நாத்திகனா?
1. தர்மம் நுட்பமானது…!
1. மதம் வேறு… ஆன்மிகம் வேறு …
1. மனிதன் ஒரு ஜடப்பொருளா?
1. சத்தியமான சந்நியாசம்
1. ஶ்ரீ மாதா
1. யார் துறவி?
1. ‘பகவான்’ இராவணன்
1. உபவாசம் வேறு; பட்டினி வேறு
1. நல்ல கெட்டவர்கள்
1. வேண்டாம் இந்த அகங்காரம்
1. பிரச்சினையற்ற வாழ்க்கை சாத்தியமா?
1. ஞானிகளைக் கண்டறியும் ஞானம்
1. அவரல்லவா துறவி!
1. குற்றவாளியின் தீர்ப்பு
1. அந்நியச்செலவாணி வாங்கி விட்டீர்களா?
1. குருபரம்பரையைக் கொண்டாடுவோம்
1. பழைய படங்களா? பழைய பிணங்களா?
1. கடவுள் தண்டிப்பாரா?
1. என்றுமே ஏழையா?
1. பொம்மையும் உண்மையும்
1. உருப்பட வேண்டாமா?
1. எது அதிர்ஷ்டம்? எது துரதிர்ஷ்டம்?
1. பால் நினைந்து ஊட்டும் தாய்
1. அண்டப்புளுகும் ஆகாசப்புளுகும்
1. கடவுளை அடைவது எப்படி?
1. ஸ்தூலத்தை விடு; சூட்டுமத்தைப் பிடி
1. ஞானப் பதர்கள்!
# கள்ளப்புலியூர்

**கள்ளப்புலியூர்** (Kallapuliyur) இந்தியாவின் தமிழ்நாடு மாநிலத்தில் அமைந்துள்ள விழுப்புரம் மாவட்டம் செஞ்சி வட்டம், வல்லம் ஊராட்சி ஒன்றியத்தில் உள்ள கிராமம் ஆகும்..
# கள்ளப்புலியூர்

## பெயர்காரணம்

செஞ்சியிலிருந்து பென்னகர் வழியாக 16 கி.மீ தொலைவிலும் வளத்தி வழியாக 22 கி.மீ தொலைவிலும் இவ்வூர் அமைந்துள்ளது. முற்காலத்தில் இவ்வூர் காடுகள் நிறைந்த பகுதியாக இருந்ததால் கள்ளப்புலியூர் என்ற பெயர் வந்தது என்பதும், இவ்வூரில் களவுத்தொழில் செய்வோர் மிகுந்திருந்ததால் இப்பெயர் வந்தது என்பதும் மரபுவழிச் செய்தியாக நிலவுகிறது.
# கள்ளப்புலியூர்

## இவ்வூரின் சிறப்பு

இங்கு மிகவும் பழமைவாய்ந்த சிவன் கோயில் ஒன்று உள்ளது. அதன் எதிராக சமணர்கள் வழிபடும் பார்சுவநாதர் கோயில் ஒன்றும் உள்ளது. மேலும் செல்லியம்மன், துலுக்கானத்து அம்மன், சிறைமீட்டாள் அம்மன் என்று பல அம்மன் கோயில்களை அமைத்து இவ்வூர் மக்கள் வணங்கி வருகின்றனர். பறையர், நாயுடு, சமணர், நாவிதர், வண்ணார், செட்டியார், வன்னியர் ஆகிய சமூகத்தைச் சேர்ந்த 1500 க்கும் மேற்பட்ட மக்கள் வாழ்ந்து வருகின்றனர். கல்வியறிவில் பின்தங்கிக்கிடந்த இவ்வூரில் கல்வி விழிப்புணர்வு தற்போது அதிகமாகக் காணப்படுகிறது.
# சிவலிங்கம் சிவானந்தன்

பேராசிரியர் **சிவலிங்கம் சிவானந்தன்** (*Sivalingam Sivananthan*) என்பவர் அமெரிக்கத் தமிழரும், கல்விமானும், அறிவியலாளரும், தொழிலதிபரும், சிகாகோ இலினொய் பல்கலைக்கழகத்தின் நுண்ணியற்பியல் ஆய்வுக்கூடத்தின் பணிப்பாளரும் ஆவார்.
# சிவலிங்கம் சிவானந்தன்

## ஆரம்ப வாழ்வும் குடும்பமும்

இலங்கையின் வடக்கே யாழ்ப்பாண மாவட்டத்தில் சாவகச்சேரி நகருக்கு அருகே மட்டுவில் என்ற கிராமத்தில் ஆசிரியர்களான சிவலிங்கம், பாக்கியம் ஆகியோரின் ஒன்பது பிள்ளைகளில் ஆறாவதாகப் பிறந்தவர் சிவானந்தன். தந்தை வல்வெட்டித்துறையைப் பிறப்பிடமாகக் கொன்ட ஓர் தமிழாசிரியர். தாய் அறிவியல், சமய ஆசிரியை. பாடசாலைப் படிப்பை முடித்த பின்னர் 1976 ஆம் ஆண்டில் பேராதனைப் பல்கலைக்கழகத்தில் அறிவியல் துறையில் பட்டப் படிப்பிக்காக சேர்ந்தார். 1980 ஆம் ஆண்டில் இயற்பியலில் இளநிலைப் பட்டம் பெற்று வெளியேறினார்.
# சிவலிங்கம் சிவானந்தன்

## பணி

பட்டம் பெற்ற பின்னர் சிவானந்தன் மட்டக்களப்பு பல்கலைக்கழகக் கல்லூரியில் இயற்பியலில் உதவி-விரிவுரையாளராகப் பணியாற்றினார். 1982 ஆம் ஆண்டில் பட்டப்பின்படிப்புக்காக சிகாகோ இலினொய் பல்கலைக்கழகத்தில் சேர்ந்தார். இலினொய், பொலிங்புரூக் என்ற இடத்தில் சிவானந்தன் ஆய்வுக்கூடம் (Sivananthan Laboratories Inc.) என்ற பெயரில் சொந்த ஆய்வுக்கூடம் ஒன்றையும் நிறுவி நடத்தி வருகிறார்.
# திருமூலர் ஞானம்

**திருமூலர் ஞானம்** என்னும் நூல் 'சித்தர் கோவை'யில் சேர்க்கப்பட்டுள்ள ஒரு நூல். 16 ஆம் நூற்றாண்டில் தோன்றியது. திருமந்திரம் இயற்றிய திருமூலர் 5 ஆம் நூற்றாண்டில் வாழ்ந்தவர். இந்தத் திருமூலர் காலத்தால் சுமார் ஆயிரம் ஆண்டுகளுக்கு மேல் பிற்பட்டவர். அந்தாதியாக வரும் 11 பாடல்கள் இதில் உள்ளன. இதன் ஒவ்வொரு பாடலிலும் 'மூலம்' என்னும் சொல் வருகிறது. இறுதிப் பாடலில் 'திருமூலர்' என்னும் பெயரும் வருகிறது. இதனால் இந்த நூலுக்கு இந்தப் பெயரைச் சூட்டிவிட்டனர்.  
பிரணவம், ஓங்காரம் மந்திரம் பற்றிய குறிப்புகள் இந்த நூலில் உள்ளன. இதன் பாடல் ஒன்று - எடுத்துக்காட்டு  
மேவியதோர் சற்குருவின் பாதம் தன்னை
:மெய்ஞ்ஞானம் என்று அதனை மேவிக் கொண்டு
ஆவி உடல் காயம் எல்லாம் அறிந்து பார்த்து
:அத்தனார் வடிவம் என்றே அறிந்து கொண்டு
பாவனையுள் ஆனதெல்லாம் விட்டு நீங்கிப்
:பகல் இரவு அற்று இடத்தே கருத்தை வைத்துச்
சீவனையும் சிவன் தனையும் ஒன்றாய்த் தானே
:திருமூலர் பாதம் என்றே திடமாய்க் காணே.
# ஓலி ரோமர்

**ஓலி கிறிஸ்டியன்சென் ரோமர் ** (*Ole Christensen Rømer*, ; 25 செப்டம்பர் 1644, ஆர்ஹஸ் – 19 செப்டம்பர் 1710, கோபனாவன்) 1676இல் ஒளியின் வேகத்தை அளவியற் முறைகளால் முதலில் கண்டறிந்த டென்மார்க்கு நாட்டு வானியலாளர் ஆவார்.
# ஓலி ரோமர்

## மேற்சான்றுகள்

### பொது உசாத்துணைகள்

- R. J. MacKay and R. W. Oldford. "Scientific Method, Statistical Method and the Speed of Light", *Statistical Science* 15(3):254&ndash;278, 2000. *(mostly about A.A. Michelson, but considers forerunners including Rømer. Also available on line: Stats.uwaterloo.ca)*
- Axel V. Nielsen: *Ole Rømer. En Skildring af hans Liv og Gerning*. København, 1944.
=
# மையநோக்கு விசை

**மையநோக்கு விசை** (*centripetal force*) என்பது ஒரு பொருளை வளைந்த பாதையில் பயணிக்க வைக்கும் விசையாகும். அதன் திசை எப்பொழுதும் பொருளின் திசைவேகத்திற்கு செங்குத்தானதாகவும் அக்கணத்தில் வளைவுப் பாதையின் மையத்தை நோக்கிச் செல்வதாகவும் இருக்கும். மையநோக்கு விசையே வட்ட இயக்கத்திற்கு காரணமாகும்.  
எளிமையாக கூறுவதாயின் மையநோக்கு விசையென்பது சீரான வேகத்தில் இயங்கும் பொருளை வட்டப்பாதையில் வைத்திருக்கும் அதன் ஆரத்தின் வழியே வட்டத்தின் மையத்தினை நோக்கியிருக்கும் விசை எனலாம்.
# மையநோக்கு விசை

## சமன்பாடு

வளைவின் ஆரை *r* ஆக இருக்கும் பாதையில் *v* எனும் தொடுகோட்டு வேகத்துடன் இயங்கும் *m* நிறையுள்ள பொருளின் மீது செயல்படும் மையநோக்கு விசை:  
:<math>F = ma_c = \frac{m v^2}{r}</math>  
இங்கு <math>a_c</math> மையநோக்கு முடுக்கம்.  
இவ்விசை வட்டத்தின் மையம் பற்றிய கோணவேகம் *ω* சார்பாக இவ்வாறு எழுதப்படலாம்:  
:<math>F = m r \omega^2. \,</math>  
ஒர் சுழற்சிக்கான கால அளவு *T*யைக் கொண்டு சமன்பாட்டைப் பின்வருமாறு எழுதலாம்:  
:<math>F = m r \frac{4\pi^2}{T^2}.</math>
# மையநோக்கு விசை

## மையநோக்கு விசைக்கான மூலங்கள்

ஒரு கோளைச் சுற்றி வரும் செயற்கைக்கோளிற்கு மையநோக்குவிசை அக்கோளின் ஈர்ப்பு விசையால் வழங்கப்படுகிறது.  
கயிற்றில் கட்டி கிடைத்தளத்தில் சுழற்றப்படும் பொருளுக்கான மையநோக்கு விசை அக்கயிற்றின் இழுவையால் வழங்கப்படுகிறது.
# குடும்பிமலை

**குடும்பிமலை** மட்டக்களப்பு மாவட்டத்தின் மேற்கில் அமைந்துள்ள ஓர் பிரதேசமாகும். இப்பகுதி அடர்ந்த காடுகளும் மலைக் குன்றுகளையும் உடையது. பொலன்னறுவை மாவட்டத்தின் எல்லைக்கு அருகில் இப்பகுதி அமைந்துள்ளது. இங்குள்ள சனத்தொகை 1,261 ஆகும்.  
இங்குள்ள குன்று குடுமி வடிவில் காணப்படுவதால் இப்பகுதி குடும்பிமலை எனப் பெயர் பெற்றதென்பர். பிரித்தானியர் காலத்தில் இக்குன்று பாரன் தொப்பி (Baron's Cap) என அழைக்கப்பட்டது. மட்டக்களப்பு மாவட்டத்தின் தனிக்குன்றாக குடும்பிமலை காணப்படுவதுடன், மட்டக்களப்பு மாவட்டத்தின் உயரமான மலைச் சிகரமாக ஏறாவூர் பற்று பிரதேச செயலாளர் பிரிவினுள் அமைந்த தொப்பிக்கல் மலையின் லிண்டகல எனும் சிகரம் காணப்படுகின்றது.
# குடும்பிமலை

## இதனையும் பார்க்க

- குடும்பிமலைச் சண்டை
# மீடியாவிக்கி:Spam-blacklist
# திருவருட்பயன், நிரம்ப அழகிய தேசிகர் உரை

**திருவருட்பயன், நிரம்ப அழகிய தேசிகர் உரை** நூல் 16 ஆம் நூற்றாண்டில் தோன்றியது. திருவருட்பயன் என்னும் நூலுக்கு எழுதப்பட்டுள்ள உரைநூல் இது. இந்த உரையை எழுதியவர் நிரம்ப அழகிய தேசிகர். உரை தொடங்கும்போது ஒரு காப்புச் செய்யுளுடன் தொடங்குகிறது.
அத்துடன் இவரே தன்னைப் பற்றியும், உரைநூலைப் பற்றியும் அறிமுகம் செய்துகொள்ளும் சிறப்புப் பாயிரப் பாடல் ஒன்றும் உள்ளது.  
இந்த உரையுடன் இந்த உரைநூலுக்குப் பின்னர் தோன்றிய 'வேலப்ப பண்டாரம் பதவுரையும் சிந்தனையுரையும்' என்னும் பகுதியும் சேர்த்து நூல் வெளியாகியுள்ளது. மற்றும் வெள்ளை வாரணர் விளக்கத்தோடு கூடிய பதிப்பும் வெளிவந்துள்ளது.
# திருவருட்பயன், நிரம்ப அழகிய தேசிகர் உரை

## உரை தரும் குறிப்புகள்

- சிவபெருமானின் ஐந்தொழில்களைத் தமிழ்ச்சொறகளால் குறிப்பிடுகிறார் - படைப்பு, நிலை, ஈறு, மறைப்பு, அருள்
- சங்கரன் வடமொழி விளக்கம் - சம் = சுகம், கரம் = பண்ணுவான். இரண்டும் புணர்ந்து சங்கரன் என நின்றது.
- ஒருபொருட்கிளவி - பசு, உயிர், சேதனன், புற்கலன், சீவன், அணு, வியாபகன், ஆன்மா
திருவருட்பயன் குறள் வெண்பாவால் ஆன நூல். இந்தக் குறளால் இன்னது சொல்லப்பட்டது என்று ஒவ்வொரு குறளுக்கும் இந்த உரையானது விளக்கம் தருகிறது.
# எஸ். ஏ. ரகீம்

**செய்யது அப்துல் ரகீம்** (*Seyadu Abdul Raheem*, 9 ஆகத்து 1921 - 1989) இலங்கை அரசியல்வாதியும், நாடாளுமன்ற உறுப்பினரும் ஆவார்.
# எஸ். ஏ. ரகீம்

## ஆரம்ப வாழ்க்கை

ரகீம் 1921 ஆகத்து 9 இல் பிறந்தார். ஆரம்பக் கல்வியை மன்னார் புனித சேவியர் ஆண்கள் கல்லூரியிலும், இடைநிலைக் கல்வியை யாழ்ப்பாணம் மத்திய கல்லூரியிலும், யாழ்ப்பாணக் கல்லூரியிலும் கற்றார். அழகக்கோன் 1973 நவம்பர் 25 இல் இறந்ததை அடுத்து 1974 பெப்ரவரி 25 இடம்பெற்ற இடைத்தேர்தலில் 75 அதிகப்படியான வாக்குகளால் தமிழரசுக் கட்சி வேட்பாளர் செபமாலை ஜோன் மார்க் என்பவரை வெற்றி பெற்று நாடாளுமன்றம் சென்றார். 1977 இல் நடந்த தேர்தலில் இவர் போட்டியிடவில்லை.
# எஸ். ஏ. ரகீம்

## அரசியலின் பின்னர்

அரசியலில் இருந்து ஓய்வெடுத்த பின்னர் ரகீம் 1978 ஆம் ஆண்டில் கென்யாவுக்கான இலங்கைத் தூதுவராக நியமிக்கப்பட்டார். அனைத்திலங்கை முஸ்லிம் லீக் அமைப்பின் பிரதித் தலைவராகவும், நெற்சந்தைப்படுத்தல் திணைக்களத்தின் பிரதித் தலைவராகவும் இவர் பணியாற்றியுள்ளார். 1989 ஆம் ஆண்டில் காலமானார்.
# பதின்நான்காம் நாள் போர் (குருச்சேத்திரப் போர்)

குருச்சேத்திரப் போரின் பதின்நான்காம் நாள் போரில் தனது மகன் கொல்லப்பட்டதற்காக பழிக்குப்பழி கொல்வதும்,போரை தனிப்போராக மாற்றிக்கொண்டுகௌரவர்களின் ஒரே மருமகன் ஜயத்திரதனை அழித்தது குறித்து சொல்லப் படுகிறது.
# பதின்நான்காம் நாள் போர் (குருச்சேத்திரப் போர்)

## அருச்சுனன் சபதம்

"நீ என் மகனைச் சாக விட்டுவிட்டாய்" என்று தருமரை அருச்சுனன் குற்றம் சாட்டினான்,தனது தேரை வெகு தொலைவு தள்ளிக்கொண்டு சென்றதற்காக கிருட்டிணனை கோபித்துக்கொண்டான். கிருட்டிணன் எதுவும் பேசவில்லை,அபிமன்யூவின் மரணம் அருச்சுனனைக் கடுமையாக பாதித்தது,துரோணர் தன்னுடைய ஆசானல்ல அவர் எனது முதல் எதிரி என கோபம் கொள்ள வைத்தது,
தருமர் தன்னை ஜயத்திரதன் அபிமன்யுவைக் காப்பாற்ற விடாமல் தடுத்து நின்றதை கூறிய போது அருச்சுனனின் கோபம் முழுவதையும் ஜயத்திரதன் மீது செலுத்தி 'நாளை சூரியன் மறையும் முன் நான் ஜயத்திரதனை கொல்லவில்லை என்றால் என்னையே நான் எரித்துக்கொள்வேன்" என சபதம் செய்தான்.
# பதின்நான்காம் நாள் போர் (குருச்சேத்திரப் போர்)

## சூரியனை மறைத்தார்

அருச்சுனனின் சபதம் கௌரவப்படைக்கு எட்டியது,அருச்சுனன் சபதத்தைக் கேட்ட துரோணர் மிகுந்த மகிழ்ச்சி அடைந்தார்.நாளை நாம் செய்ய வேண்டியது சூரியன் மறையும் வரை ஜயத்திரதனை காப்பாற்றுவதுதான்,அதன் பின்னர் அருச்சுனன் சொன்னபடியே மரணமடைவான் கௌரவப்படை வெல்லும் என முடிவு செய்து கௌரவப்படை முழுவதையும், அருச்சுனனுக்கும் ஜயத்ரதனுக்கும் இடையே நிறுத்தப்பட்டது.கௌரவர் மருமகனைக் காப்பது மட்டுமே கடமையாக இருந்தது.எவ்வளவு தேடியும் அருச்சுனனால் ஜயத்திரதனை கண்டுபிடிக்க முடியவில்லை,தேடிக் களைத்தப் போன அருச்சுனனுக்கும் குதிரைக்கும் தண்ணீர் தேவை என்றார் கிருட்டிணன் ஓர் அம்பை தரையில் செலுத்தினான்.அங்கு நீர் பொங்கி எழுந்த்து,அருச்சுனன் எதிரிகளை அண்டவிடாமல் தடுத்துக் குதிரைகளை நீர் அருந்த காத்திருந்தான்.விரைவிலேயே அவை மீண்டும் ஜயத்ர தனை தேடி ஓடிக்கொண்டே இருந்தது.சூரியன் மேற்கே நெருங்க நெருங்க அருச்சுனன் வேட்டை நாயைப்போலஜயத்திரதனை தேடிக்கொண்டே இருந்தான்.திடீரென்று சூரியன் எங்கும் தெரியாமல் மறைந்து விட்டது,"சூரியன் மறைந்துவிட்டான்" என துரோணர் அறிவித்தார்.கௌரவப்படை மகிழ்ச்சி குரல் எழுப்பினர்,ஜெயத்ரதனைக் காப்பாற்றுவதில் அவர்கள் வெற்றியடைந்துவிட்டனர்.அருச்சுனனுக்கு வியப்பாக இருந்தது "அதற்குள் மாலை வந்துவிட்டதா? நான் தோற்றுவிட்டேன்,என்னைக் எரித்துக்கொள்ள ஏற்பாடுகளைச் செய்" என்றான்.கிருட்டிணன் அவன் காதில் "சூரியன் இன்னும் வானில் பிரகாசித்துக்கொண்டுதான் இருக்கிறான்,நான் தான் என் கையால் அதை மறைத்துள்ளேன், எல்லோரும் சூரியன் மறைந்து விட்டதாக நம்புகிறார்கள். ஜெயத்ரதனைக் கொல்ல இது தான் தக்க நேரம்" என்று அருச்சுனனுக்குச் சொன்னார்.
# பதின்நான்காம் நாள் போர் (குருச்சேத்திரப் போர்)

## ஜயத்திரதன் மரணம்

சூரியன் மறைந்து விட்டதாக நம்பி, கௌரவப்படை மகிழ்ச்சி குரல் எழுப்பினர்.ஆனால் கிருட்டிணன் தனது கையால் சூரியனை மறைத்ததைச் சொன்னவுடன் அருச்சுனன் உத்வேகம் கொண்டான்.இருளிலும் சப்தம் வரும் இலக்கை நோக்கி அம்பு எய்யும் அருச்சுனன் தனது காதுகளைக் கூர்மையாக்கிக் கொண்டு கௌரவப்படையில் ஜயத்திரதனின் குரல் சத்தம் வரும் திசையை நோக்கி காத்திருந்தான்.சூரியன் மறைந்துவிட்டான் என துரோணர் அறிவிக்கவே கௌரவப்படைகளுக்கு நடுவே ஜயத்திரதன் ஓங்கி சத்தமிட்டு சிரித்தான்.இந்த நேரத்திற்காகக் காத்திருந்த அருச்சுனன் குரல் வந்த திசையில் அம்பை விட்டான்.அம்பு சரியாக ஜயத்திரதனை தாக்கியது.சூரியன் மறைந்த பிறகு தாக்குவது அதர்மம் என துரோணர் கூச்சலிடும் போதே கிருட்டிணன் உடனே சூரியனை மறைத்திருந்த தனது கையை எடுத்தார்.சூரியன் மீண்டும் வானில் பிரகாசித்தது. ஜயத்திரதனின் தலையைத் துண்டித்த அம்பு அதைச் சுமந்து கொண்டு விருத்தாக்சத்ரனின் மடியில் விழச்செய்தது திடுக்கிட்டு விருத்தாக்சத்ரனன் எழவே ஜயத்திரதன் தலை உருண்டு தரையைத் தொடவே ஆயிரம் துண்டுகளாக வெடித்துச் சிதறியது.
# பதின்நான்காம் நாள் போர் (குருச்சேத்திரப் போர்)

## இரவிலும் போர்

" கிருட்டிணன் பகலை இரவாக்கலாம் என்றால் நாம் ஏன் இரவைப் பகலாக்கக் கூடாது",என்று போரை சூரியனின் மறைவிற்குப் பிறகும் நடத்தக் கட்டளையிட்டார். போர்க்களம் இருள் சூழ்ந்தது வீரர்களுக்கு வெளிச்சம் தெரிவதற்காக சில வீரர்கள் ஆயுதங்களைப் போட்டுவிட்டு விளக்குகளைப் பிடிக்க துரியோதனன் கட்டளை இட்டான்.அந்த விளக்கு ஒளியில் துரோணர்,துரியோதனன் மற்றும்கிருபர் தனது படைகளுடன் பாண்டவர்ப் படையை நோக்கி நகர்ந்து அழிக்க முற்பட்டனர்,சோர்ந்து போயிருந்த பாண்டவர்ப் படை இதை எதிர்பார்க்காததால் பலத்த சேதம் அடைந்தது.அந்த இரவில் பாண்டவர்களின் மாமனார் துருபதனையும்,பாண்டவர்களுக்கு கடைசியில் அடைக்கலம் கொடுத்த மத்ஸ்ய நாட்டு அரசன் விடாரனையும் துரோணர் கொன்றார்.
# யாழ்ப்பாணக் கல்லூரி

**யாழ்ப்பாணக் கல்லூரி** (*Jaffna College*) இலங்கையின் வடக்கே வட்டுக்கோட்டை என்ற ஊரில் அமைந்துள்ள ஒரு தனியார் பாடசாலை ஆகும். அமெரிக்க கிறிஸ்தவ மறைப்பணியாளர்களால் 1823 ஆம் ஆண்டில் உருவாக்கப்பட்ட பட்டிக்கோட்டா மதப்பள்ளி 1867 ஆம் ஆண்டில் யாழ்ப்பாணக் கல்லூரியாக மாற்றப்பட்டது.
# யாழ்ப்பாணக் கல்லூரி

## வரலாறு

1816 ஆம் ஆண்டில் அமெரிக்க இலங்கை மிசன் யாழ்ப்பாணத்தில் ஆரம்பிக்கப்பட்டது. யாழ்ப்பாணக் குடாநாட்டின் பல பகுதிகளில் ஆரம்பிக்கப்பட்ட இதன் கிளைகளில் ஒன்று வட்டுக்கோட்டையிலும் நிறுவப்பட்டது. அமெரிக்க மிசன் யாழ்ப்பாணத்தில் பாடசாலைகளை ஆரம்பித்து நடத்தியது. இவ்வகையில் முதன் முதலாக தெல்லிப்பழையில் "பொதுச் சுயாதீனப் பள்ளிக்கூடம்" (யூனியன் கல்லூரி ஆரம்பிக்கப்பட்டது. குடாநாட்டில் உள்ள திறமை வாய்ந்த ஆண் பிள்ளைகளுக்கென வட்டுக்கோட்டையில் 1823 ஆம் ஆண்டில் பட்டிக்கோட்டா மதப்பள்ளி (Batticotta Seminary) நிறுவப்பட்டது. இதன் அதிபராக டானியல் புவர் (danial poor) என்பவர் இருந்தார். இம்மதப்பள்ளி அங்கு சேர்க்கப்படும் மாணவர்களை கிறித்துவத்துக்கு மதம் மாற்றுவதையே முக்கிய நோக்காகக் கொண்டு ஆரம்பிக்கப்பட்டது. ஆனாலும், பெரும்பாலான மாணவர்கள் தமது இந்து சமய நம்பிக்கையையே கடைப்பிடித்து வந்தனர். இதனை அடுத்து 1855 ஆம் ஆண்டில் இம்மதப்பள்ளி மூடப்பட்டது.  
பட்டிக்கோட்டா மதப்பள்ளியின் பழைய மாணவர்களும், உள்ளூர் கிறித்தவர்களும் இப்பள்ளியை மீளத் திறக்க வேண்டும் எனக் கோரிக்கை விட்டதை அடுத்து 1872 சூலை 3 இல் இக்கல்லூரி யாழ்ப்பாணக் கல்லூரி என்ற பெயரில் மீளவும் பழைய கட்டடத்திலேயே ஆரம்பிக்கப்பட்டது.
# யாழ்ப்பாணக் கல்லூரி

## பழைய மாணவர்கள்

- அலன் ஆபிரகாம் - வானியலாளர்
- க. பாலசிங்கம் – இலங்கை சட்டவாக்கப் பேரவை உறுப்பினர்
- வைத்திலிங்கம் துரைசுவாமி – இலங்கை அரசாங்க சபை சபாநாயகர்
- அ. வைத்திலிங்கம், அரசியல்வாதி, கல்விமான்
- ஹண்டி பேரின்பநாயகம், கல்விமான், அரசியல்வாதி
- கா. இந்திரபாலா - பேராசிரியர்
- எஸ். ஆர். கனகநாயகம் – செனட்டர்
- பி. நாகலிங்கம் – செனட்டர்
- எஸ். ஏ. ரகீம் – மன்னார் நாடாளுமன்ற உறுப்பினர்
- சுப்பிரமணியம் சிவநாயகம் - பத்திரிகையாளர்
- க. துரைரத்தினம் – பருத்தித்துறை நாடாளுமன்ற உறுப்பினர்
- சா. ஜே. வே. செல்வநாயகம், அரசியல்வாதி, வழக்கறிஞர்
- ஆணல்ட் சதாசிவம்பிள்ளை - தமிழறிஞர், தமிழாசிரியர்
- சீலன் கதிர்காமர் - வரலாற்றாளர்
# கதிரியக்கத் தொடர்

அணுக்கருவியலில், **கதிரியக்கத் தொடர்** (*radioactive series* அல்லது *decay chain*) என்பது கதிரியக்கம் காரணமாகப் புதிதாகத் தோன்றும் சேய்த் தனிமமும் நிலையற்றதாக இருக்குமாயின் அதுவும் கதிரியக்கச் சிதைவிற்கு உள்ளாகித் தொடர் தேய்விற்கு உள்ளாகும் நிகழ்வு ஆகும். இவ்வாறே நிலையான தனிமம் தோற்றுவிக்கப்படும் வரை கதிரியக்கம் தொடரும். இந்நிகழ்வில் தோன்றும் ஓரிடத்தான்கள் (ஐசோடோப்பு) அனைத்தும் ஒரு கதிரியக்கத் தொடர் அல்லது ஒரு கதிரியக்கக் குடும்பம் எனப்படுகிறது.
ஒரு *தாய் ஓரிடத்தான்* தேய்ந்து *சேய் ஓரிடத்தான்* ஆகின்றது. இந்த சேய் ஒரு நிலையான தனிமமாகவும் இருக்கலாம், அல்லது இது மேலும் தேய்ந்து அதனது சேய் ஓரிடத்தானாக மாறவும் முடியும். ஒரு சேய் ஓரிடத்தானில் இருந்து உருவாகும் ஓரிடத்தான் *பெயர்த்தி ஓரிடத்தான்" (*granddaughter isotope*) என அழைக்கப்படுகிறது..*
கதிரியக்கத் தோரியத் தொடரில் 90 தோரியம் 232 இல் (<sup>232</sup>Th) தொடங்கி, காரீய ஐசோடோப்பான காரியம் 208 (<sup>208</sup>Pb.) உடன் முடிவடைகிறது. இதுபோல் யுரேனியத் தொடரும் ஆக்டினியத் தொடரும் நெப்டூனியம் தொடரும் உள்ளது.  
யுரேனியம் 238 கதிரிக்கத் தொடர்-
| தனிமம் | குறியீடு | அணு எண் | அணு நிறை | வெளிப்படும் துகள் | வளிமத்தில் செல்தொலைவு | அரை வாணாள் |  |
| --- | --- | --- | --- | --- | --- | --- | --- |
| யுரேனியம் | U | 92 | 238 | α | 2.7 செ. மீ. | 4.5*10^9 வருடம் |  |
| தோரியம் | Th | 90 | 234 | β | 24.5 நாள்கள் |  |  |
| புரோட்டோஆக்டினியம் | Pa | 91 | 234 | β | 1.14 நிமி |  |  |
| தோரியம் | Th | 90 | 230 | α | 3.19 | 83,00 0 வரு |  |
| ரேடியம் | Ra | 88 | 226 | α | 4.12 | 1600 வரு |  |
| ரேடான் | Rn | 86 | 222 | α | 4.12 | 3.83 நா |  |
| பொலோனியம் | Po | 84 | 218 | α | 4.72 | 3.05 நிமி |  |
| ஈயம் | Pb | 82 | 214 | β | எடுத்துக்காட்டு | 26.8 நிமி |  |
| பிசுமத் | Bi | 83 | 214 | α,β | எடுத்துக்காட்டு | 19.7 நிமி |  |
| பொலோனியம் | Po | 84 | 214 | α | எடுத்துக்காட்டு | 10^6 செக |  |
| தாலியம் | Tl 81 210 β 1.32 ;sks |  |  |  |  |  |  |
| ஈயம் | Pb | 82 | 210 | β | 22 வரு |  |  |
| பிசுமத் | Bi | 83டு | 210 | β | 5 நா |  |  |
| பொலோனியம் | Po | 84 | 210 | α | 3.92 | 140 நா |  |
| ஈயம் | Pb | 82 | 206 | நிலையானது | டு | இல்லை இத்தொடர் (N+2) தொடர்என்று அறியப்படும்..அணுநிறையை 4 ஆல் வகுத்தால்N+2 என்று கிடைக்கும். | } |
இது போல் தோரியம் தொடரை அடியில் காட்டி இருப்பது போல் குறிக்கலாம் 90 தோ232.  
மேலும் கதிரியக்க அக்டீனியத் தொடரும் உள்ளது 92 அக் 235 .உள்ளது
# ஐசான் (வால்வெள்ளி)

## சிறப்பம்சங்கள்

சூரிய மண்டலத்துக்கு அடுத்துள்ள **ஊர்ட்** எனும் மேகப் பகுதியில் இருந்து இவ்வால்வெள்ளி வருகிறது.கடந்த 200 ஆண்டுகளில் பூமி கண்ட வால்வெள்ளிகள் யாவும் மீண்டும் மீண்டும் சூரியனையே சுற்றி வருபவை ஆகும். ஆனால் முதன்முறையாக சூரியனை நோக்கி வருகிறது இவ்வால்வெள்ளி.. மேலும் 'ஊர்ட்' மேகப் பகுதியில் இருந்து வரும் இந்த வால்நட்சத்திரம் சூரிய குடும்பம் தோன்றியபோது உருவானது.
அதனால் அது சூரியக் குடும்பம் தோன்றிய காலத்தில் உள்ள தகவல்களைப் பத்திரமாக வைத்திருக்கும். அதன் மூலம் உலகம் தோன்றியதைப் பற்றி மேலும் புதிய ஆய்வுகளை முன்னெடுக்க உதவும்.
# ஐசான் (வால்வெள்ளி)

## சூரியனை கடந்து செல்லுதல்

இது சூரியனை மிக நெருக்கமாகக் கடந்து செல்ல முயன்ற நிலையில், 28 நவம்பர் 2013 அன்று சூரிய ஈர்ப்பு விசையின் காரணமாக , கரு சிதைக்கப்பட்டு 2000 டிகிரி செல்சியஸ் வெப்பத்தில் உருகி ஆவியாகி நீரோடை போலச் சென்று மறைந்துவிட்டது. . இருப்பினும் இதன் சில பாகங்கள் இன்னும் அழியாமல் இருக்கக்கூடும் எனவும் சிலர் நம்பிக்கை தெரிவித்துள்ளனர்.
அமெரிக்காவின் நாசா ஆய்வுமையத்தின் சோஹோ லாஸ்கோ சி2 மற்றும் சி3 போன்ற தொலைநோக்கியில் பதிவான 76 படங்களில் உள்ளபடி ஐசானின் சிறிய தூசி மண்டலத் துண்டு சூரியனில் மோதியது போக மிச்சம் வளிமண்டலத்தில் மிதப்பதாக நம்பப்படுகிறது.
# குதிரைத் திறன்

**குதிரைத்திறன்** (*Horsepower; hp*) அல்லது **குதிரை வலு** எனப்படுவது ஆற்றலை ஓரலகு நேரத்தில் செலவிடும் திறனை அளக்கும் திறனலகுகளில் வழக்கமாகப் பயன்படும் ஓர் ஓலகு ஆகும். பொதுவாக, மின்னியக்கி போன்றவற்றின் திறனனை அளக்கவும், தானுந்து, பேருந்து, மகிழுந்து போன்ற உந்து இயந்திரங்களின் திறனையும் அளக்க குதிரைத்திறன் என்ற அலகு பயன்படுகின்றது. இதைச் சுருக்கமாக HP என்றும் கூறப்படுகின்றது.  
1 HP என்பது 746 வாட்டுகள் (0.746 கிலோ வாட்டுகள் (KW)) என்ற மின்திறன் அளவிற்குச் சமம். சில மோட்டார்களில் கெச்.பி அளவு குறிப்பிடப்படாமல் கிலோவாட்டுகள் அளவு குறிப்பிடப்பட்டிருக்கும். எடுத்துக்காட்டாக ஒரு நீரேற்றி (எக்கி அல்லது பம்பு மோட்டார்) 0.75 கிலோ வாட்டுகள் (KW) எனில் அது ஒரு குதிரைத்திறனுக்குச் (1 HP) சமம் ஆகும்.  
சிறிய அளவில் இருந்து மிகப் பெரிய அளவு வரை பல அளவுகளில் ஒன்றுக்கு குறைவான கெச்.பி (HP) முதல் ஆயிரக்கணக்கான கெச்.பி (HP) வரையுள்ள மோட்டார்களும் இயந்திரங்களும் பயன்படுத்தப்படுகின்றன. ஒன்றும் ஒன்றுக்கு குறைவான கெச்.பி (HP)யும் உடைய மோட்டார்களுக்கு "பின்ன அளவு குதிரைத்திறன் மோட்டார்" (Fractional Motor) என்று பெயர். ஒன்றுக்கு குறைவான எண்களை பின்னம் (Fraction) என்று சொல்வதால் இப்பெயர் வழக்கத்தில் உள்ளது. மின்விசிறி, மிக்ஃசி, மின் ஆட்டுக்கல்கள், குளிர்ப்பெட்டி (ரெஃப்ரிஜிரேட்டர்), காற்றுப்பதனிகள், வீட்டு கிணற்றில் அமைக்கப்படும் நீரேற்றிகள் போன்றவைகளில் "பின்ன குதிரை சக்தி மோட்டார் " (Fractional Motor) தான் இருக்குமென்றாலும் தேவையைப் பொறுத்து அவை வெவ்வேறு வகையைச் சேர்ந்ததாக இருக்கும்.  
ஒரு 5 கெச்.பி (HP) மோட்டார் எவ்வளவு திறன் தரும் என்பதை கணக்கிட 5*746 ஐ பெருக்கக் கிடைக்கும் 3730 வாட்டுகள் (Watts) மதிப்பு தான் 5 கெச்.பி (HP) மோட்டாரின் திறன் ஆகும். இதை கிலோ வாட்டுகளில் (KW) பெறவேண்டும் என்றால் 1000ல் வகுக்க வேண்டும் (3730/1000) வகுத்துக் கிடைக்கும் மதிப்பு 3.73 கிலோ வாட்டுகள் (KW) ஆகும்.
# சென்சௌ 2

சென்சௌ 2 ஜனவரி 9, 2001, அன்று விண்வெளியில் ஏவப்பட்டது. இது இரண்டாவது மனிதர் ஏறிச்செல்லாத சீன விண்வெளிக்கலம். இந்த விண்வெளிக்கலம் உயிருக்குத் தேவையான சாதனங்களையும், அவசரகால வெளியேற்ற முறைகளையும் கொண்டிருந்தன. இதில் குரங்கு, நாய், முயல் மூன்றும் அனுப்பி வைக்கப்பட்டன. பூமியை 7 நாள்கள் சுற்றி வந்த பின், ஜனவரி 18, 2001, 11.22 உலக நேரத்தின் படி, மத்திய மங்கோலியாவில் தரை இறங்கியது.
# சென்சௌ 3

சென்சௌ 3 மார்ச் 25, 2002, அன்று விண்வெளியில் ஏவப்பட்டது. இது முன்றாவது மனிதர் ஏற்றிச்செல்லாத சீன விண்வெளிக்கலம். இந்த விண்வெளிக்கலத்தில் உயிருக்கு தேவையான சாதனங்களும், அவசரகால வெளியேற்ற முறைகளையும் கொண்டிருந்தன. பூமியை 6 நாள்கள் 18 மணி நேரம் 107 முறை பூமியை வலம் வந்த பின், ஏப்ரல் 1, 2002, 8:51 உலக நேரத்தின் படி, உள் மங்கோலியாவில் தரை இறங்கியது.
# சென்சௌ 4

சென்சௌ 4 டிசம்பர் 29, 2002, அன்று 16.40க்கு விண்வெளியில் ஏவப்பட்டது. இது நான்காவது மனிதர் ஏற்றிச்செல்லாத சீன விண்வெளிக்கலம். இந்த விண்வெளிக்கலத்தில் இரண்டு போலி மனிதர்கள் உயிருக்கு தேவையான சாதனங்களை சரி பார்க்க பயன்படுத்தப்பட்டனர். பூமியை 6 நாள்கள் 18 மணி நேரம் 108 முறை பூமியை வலம் வந்த பின், ஜனவரி 5, 2003, 11.16 உலக நேரத்தின் படி, உள் மங்கோலியாவில் தரை இறங்கியது.
# சென்சௌ 5

சென்சௌ 5 அக்டோபர் 15, 2003, அன்று 16.40க்கு விண்வெளியில் ஏவப்பட்டது. இது முதலாவது மனிதரை ஏற்றிச்சென்ற சீன விண்வெளிக்கலம். முன்னர் 1999 முதல் ஏவப்பட்ட நான்கு விண்கலங்களும் மனிதர்களை ஏற்றிச் செல்வாத விண்கலங்கள். சீன ரஷ்யா,அமெரிக்க நாடுகளுக்கு அடுத்தபடியாக உலகிலேயே மனிதர்களை ஏற்றுச் செல்லும் விண்கலத்தை அனுப்பி வெற்றி கண்ட மூன்றாம் நாடாக ஆகியது.  
இக்கலத்தில் யாங் லீவெய் முதல் சீன விண்வெளி வீரராக ஆனார்.  
பூமியை 21 மணி 22 நிமிடங்கள் 45 விநாடிகள் 14 முறை பூமியை வலம் வந்த பின், அக்டோபர் 15, 2003 22:22:48 உலக நேரத்தின் படி, உள் மங்கோலியாவில் தரை இறங்கியது.
# சென்சூ 6

**சென்சூ 6** அல்லது **சென்சௌ 6** ( *Shenzhou 6* ) என்பது, அக்டோபர் 12, 2005 அன்று 01:00க்கு ஜியுசுஅன் விண்வெளி ஏவு தளத்திலிருந்து விண்வெளியில் ஏவப்பட்ட விண்வெளிக்கலமாகும். இது சீனாவின் இரண்டாவது மனிதரை ஏற்றிச்சென்ற சீன விண்வெளிக்கலம். முன்னர் 1999 முதல் ஏவப்பட்ட நான்கு விண்கலங்களும் மனிதர்களை ஏற்றிச் செல்லாத விண்கலங்கள். இக்கலத்தில் ஃபெய் ஜூன்லொங்இ நியே ஹாய்ஷெங் முதன்முதலாக இருவராக சென்றனர். பூமியை 4 நாட்கள் 19 மணி நேரம் 75 முறை பூமியை வலம் வந்த பின், அக்டோபர் 16, 2005 20:33 உலக நேரத்தின் படி, உள் மங்கோலியாவில் தரை இறங்கியது.
# சென்சௌ 7

**சென்சௌ 7** செப்டம்பர் 25, 2008, அன்று 21:10க்கு ஜியுசுஅன் விண்வெளி ஏவு தளத்திலிருந்து விண்வெளியில் ஏவப்பட்டது. இது இரண்டாவது மனிதரை ஏற்றிச்சென்ற சீன விண்வெளிக்கலம். முன்னர் 1999 முதல் ஏவப்பட்ட நான்கு விண்கலங்களும் மனிதர்களை ஏற்றிச் செல்லாத விண்கலங்கள்.
இக்கலத்தில் ஜாய் ஜிகாங், லியு போமிங், ஜிங் ஹாய்பெங் மூவர் பயணம் செய்தார்கள். அதில் ஜாய் ஜிகாங் சீனர்களாலேயே செய்யப்பட்ட விண்வெளி உடையை அணிந்து கொண்டு, 22 நிமிடங்கள் விண்வெளியில் நடை பயின்று, விண்வெளியில் நடந்த முதல் சீனர் என்ற பெயர் பெற்றார்.  
இருந்த மூன்று நாள்களில் பலவித ஆய்வுகள் மேற்கொள்ளப்பட்டன.  
பூமியை வலம் வந்த பின், செப்டம்பர் 28, 2008 17:37 உலக நேரத்தின் படி, உள் மங்கோலியாவில் தரை இறங்கியது.
# பனசங்கரி

பனசங்கரி பெங்களூரி<nowiki/>ன் தென்கிழக்கு பகுதியில் உள்ள ஒரு புறநகர்ப் பகுதியாகும் .
# பனசங்கரி

## சிறப்பு

இங்கு தான் புகழ் பெற்ற "பனசங்கரி அம்மன் கோவில்" உள்ளது. அந்த கோவிலின் காரணமாகவே, இந்த பகுதி "பனசங்கரி" என பெயர்பெற்றதாக அறிய முடிகிறது .
# பனசங்கரி

## கல்லூரி

இந்த பகுதியில் தான் புகழ் பெற்ற "கெம்பேகௌடா மருத்துவக் கல்லூரி" உள்ளது.
# பனசங்கரி

## மக்கள்

இந்த பகுதியின் வாழும் மக்களில் 14% சதவீதத்தினர் தமிழர்கள் ஆவர்.
# சென்சௌ 8

சென்சௌ 8 அக்டோபர் 31, 2011, அன்று 21:58க்கு ஜியுசுஅன் விண்வெளி ஏவு தளத்திலிருந்து விண்வெளியில் ஏவப்பட்டது. இது மனிதரை ஏற்றிச்செல்லாத சீன விண்வெளிக்கலம். இந்த விண்கலம், 2011 செப்டம்பர் 29 அன்று ஏவப்பட்டு விண்வெளியில் சுற்றிக் கொண்டிருந்த தியன்காங் கலத்துடன் நவம்பர் 3 அன்று இணைந்தது. பின்னர் பிரிந்து மறுபடியும் நவம்பர் 14 அன்று இணைந்தது. இது சீனர்களின் முதலாவது மனிதர்கள் இல்லாத கல இணைப்பு பிரிப்பு முயற்சியானது.  
இருந்த பதினெட்டு நாள்களில் பலவித ஆய்வுகள் மேற்கொள்ளப்பட்டன.  
பூமியை வலம் வந்த பின், நவம்பர் 17, 2011 19:32 உலக நேரத்தின் படி, உள் மங்கோலியாவில் தரை இறங்கியது.
# பொம்மனஹள்ளி

பொம்மனாலி பெங்களூரின் தெற்கில் தேசிய நெடுஞ்காலை என் 47 இல் அமைந்துள்ள ஒரு புறநகர் பகுதியாகும் .
# பொம்மனஹள்ளி

## அமைவிடம்

இது மின்னணு மாநகரத்திற்கு மிக அருகில் உள்ளது . புகழ் பெற்ற மகர கணபதி சாலையில் இருந்து 21 km தொலைவில் உள்ளது .
# பொம்மனஹள்ளி

## மக்கட்தொகை

இந்த பகுதியில் சுமார் 2,10,000 பேர் வாழ்கின்றனர் . இவர்களில் 67,000 பேர் தமிழர் ஆவர் (31%) .
இங்கு தெலுங்கர்கள் அதிக அளவில் உள்ளனர் (36%).
# சென்சௌ 9

சென்சௌ 9 ஜூன் 16, 2012, அன்று 10:37க்கு ஜியுசுஅன் விண்வெளி ஏவு தளத்திலிருந்து விண்வெளியில் ஏவப்பட்டது. இது முதலாவது மனிதரை ஏற்றிச்சென்று ஏற்கனவே விண்வெளியில் இருந்த தியன்காங் - 1 விண்கலத்துடன் இணைந்த சீன விண்வெளிக்கலம். இதில் முதல் பெண் விண்வெளி வீராங்களை லியு யாங் பயணம் செய்தார். ஜிங் ஹாய்பெங் இரண்டாம் முறையாக அதில் ஆய்வுகளை மேற்கொள்ள பயணம் செய்தார். மூன்றாவதாக லியு வாங் அக்கலத்தின் இணைப்பு பிரிப்பு முயற்சியில் உதவி செய்வதற்காக பயணித்தார். அது சீனாவின் நான்காம் மனிதர்களை ஏற்றிச் சென்ற விண்கலமாகும்.  
இந்த விண்கலம், 2012 ஜூன் 18 6:07 உலக நேர அளவில் விண்வெளியில் சுற்றிக் கொண்டிருந்த தியன்காங் - 1 கலத்துடன் அன்று இணைந்தது. பின்னர் மூன்று மணி நேரம் கழிந்த பின் ஜிங் ஹாய்பெங் தியன்காங் கலத்திற்குள் நுழைந்தார். ஆறு நாட்கள் கழிந்த பின் லியு வாங்கின் உதவியால் தியன்காங் கலத்திலிருந்து பிரிந்து பூமியை நோக்கிப் புறப்பட்டது சென்சௌ 9. இது சீனர்களின் முதலாவது மனிதர்கள் கொண்ட கல இணைப்பு பிரிப்பு முயற்சியானது.  
இருந்த பதின்மூன்று நாள்களில் பலவித ஆய்வுகள் மேற்கொள்ளப்பட்டன.  
பூமியை வலம் வந்த பின், ஜூன், 29, 2012 02:01 உலக நேரத்தின் படி, உள் மங்கோலியாவில் தரை இறங்கியது.
# சென்சௌ 10

**சென்சௌ 10** (மாண்டரின் மொழி: 神舟十号 *Shénzhōu shíhào*) ஆனது சீனாவின் சென்சௌ திட்டத்தின் மனித விண்வெளிப்பறப்பு ஆகும். சென்சௌ 10 ஆனது ஜூன் 11, 2013, அன்று 17:38க்கு ஜியுசுஅன் விண்வெளி ஏவு தளத்திலிருந்து விண்வெளியில் ஏவப்பட்டது. இது சீனாவின் ஐந்தாவது மனித விண்வெளிப்பறப்பு ஆகும். இதில் நியே ஹாய்ஷெங்ஈ ஜாங் சியாவ் குவாங் மற்றும் இரண்டாவது பெண் விண்வெளி வீரர் வாங் யாபிங் பயணம் மேற்கொண்டனர். தியன்காங் -1 கலத்துடன் இணைந்து அதில் தங்கி ஆய்வுகளை மேற்கொள்ள உள்ளனர்.
# அப்போலோ மருத்துவமனை

## நினைவு தபால் தலை

இந்திய அரசு அப்போலோ மருத்துவமனையின் 30 ஆண்டு சேவையைப் பாராட்டி செப்டம்பர் 18, 2013 அன்று நினைவு தபால் தலை ஒன்றை வெளியிட்டு கவுரவித்தது. மருத்துவ சிகிச்சை அளிக்கும் நிறுவனம் ஒன்றுக்கு இவ்விதமான பெருமை கிடைத்தது இந்தியாவில் இதுவே முதல்முறையாகும்.
# பசவனகுடி

பசவனகுடி , பெங்களூரின் தென்கிழக்கு பகுதியில் உள்ள ஒரு புறநகர் பகுதியாகும் .
# பசவனகுடி

## அமைவிடம்

பசவனகுடி செயனகரத்திற்கு அருகில் உள்ளது.இது பெங்களூரின் பழமையான குடியிருப்பு பகுதிகளுள் ஒன்று.
# பசவனகுடி

## சிறப்பு

திராவிட மொழியில் "பசவ" என்பது "நந்தி " என்றும் "குடி" என்பது "கோவில்" .எனவே இந்த பகுதியில் இருந்த "நந்தி கோயில்" காரணமாக இந்த பேர் பெற்றது .
# பசவனகுடி

## மக்கள்

இது பெங்களூரின் அணைத்து மொழி மாக்களும் வாழும் பகுதியாகும் . ஏறத்தாழ 16% சவீதம் மக்கள் தமிழர் ஆவர் .
# மடவாளம்

மடவாளம் , பெங்களூரின் தெற்கில் NH 47 இல் "பெங்களூரின் நுழைவு வாயில்" போல் உள்ளது .
# மடவாளம்

## பெயர்

தமிழரால் "மடவாளம்" எனப்படும் இது பெங்களூரின் மேற்கத்திய தாக்கத்தால் "மடிவாலா" என அறியப்படுகிறது.
# மடவாளம்

## சிறப்பு

இது "பெங்களூரின் தாம்பரம்" என வழங்கப்படுகிறது .
# மடவாளம்

## மக்கள்தொகை

இது ஏறத்தாழ 3,00,000 இலட்சம் மக்கள் வாழும் பகுதியாகும் . இங்கு 56% சதவீதம் தமிழர் ஆவர் . இவர்கள் அனைவரும் கடந்த காலங்களில் கூலி தொழிலாளர்களகவும், கட்டுமான பணியாளர்களாகவும் தமிழகத்தில் இருந்து சென்று குடியேரியவர்கள் என்பது குறிப்பிட தக்கது. தற்பொழுது I .T துறையில் பணி புரிபவர்கள் குடியேறி வாழ்ந்து வருகின்றனர்.